Det var lidt af et fund, man gjorde i Sønderborg Lufthavn i går eftermiddags, da en mand ville gennem sikkerhedskontrollen og på et fly mod København.

Der gemte sig nemlig en granat i den 29-årige passagers bagage, og derfor blev manden trukket til side og nægtet adgang til flyet.

Syd- og Sønderjyllands Politi blev tilkaldt, og vel ankommet i lufthavnen i Sønderjylland, gennemlyste politiet granaten. Det viste sig, at der var tale om en gammel granat, som passageren havde fundet på Kær Halvø ved Sønderborg.